《满江红 明妃词》
清代·熊琏

万里尘沙，谁不叹、红尘零落。须知道，无多绝代，同兹命薄。

金屋繁华能几日，秋风纨扇凉先觉。问何如、青冢自年年，春犹昨。

关塞远，云垂漠。毳帐冷，霜侵角。想琵琶一曲，愁中悟却。

倾国都因红粉误，画图岂怨丹青错。况浮生、到处是男柯，空裁酌。

作者简介：熊琏，字商珍，号澹仙，又号茹雪山人，如皋人。有《澹仙诗钞》。